**VASTUURYHMÄN KOKOUS EMMAUKSESSA 8.11.2022 KLO 17 alkaen**

Paikalla: Meri Ala-Kokko (pj), Kirsti Ahonen, Anne Karhola, Päivi Katko, Tuula Latvala (siht.), Jarmo Lehtinen, Kalle Mäki(etänä), Sari Papunen, Timo Saarinen(etänä) ja Anne Vehmas

Vastuuryhmän ulkopuolelta läsnä Meri Papunen, joka poistui korttien hankinnasta käydyn keskustelun jälkeen.

**Tarjoilu**

Tarjoilusta vastasi Anne Karhola.

**Kuulumiset**

Käytiin pikainen kuulumiskierros.

**Hartaus**

Anne Vehmas piti alkuhartauden.

**Kortteja Tuomasmessussa myytäväksi**

Meri Papunen esitteli suunnittelemansa kortin, jonka hän antaa tuomasyhteisön käyttöön.

Päätettiin, että kortin tuotot käytetään ruokapankin hyväksi. Ensimmäisen 50 euron erän Sari Papunen tilaa ja kustantaa. Kortti on myytävissä adventtimessussa yhden euron hintaan. Jatkotilauksista sovitaan myöhemmin.

**Kiitosjuhla tuomiokirkkoseurakunnan vapaaehtoistyöntekijöille**

Tuomiokirkkoseurakunta järjestää vapaaehtoisille kiitosjuhlan kolmena eri päivänä. Vastuuryhmäläisiä kehotettiin tiedottamaan tiimeille näistä tilaisuuksista.

**Menneet tapahtumat**

Syksyn tapahtumista Gideonien nimikkomessu on puhuttanut edelleen ja siitä on tullut tuomaspapille yhteydenottoja. Sen messun saarnan sisältö ei kaikilta osin ollut luterilaisen uskonkäsityksen mukainen. Saarna oli myös ylipitkä. Keskusteltiin, miten tälläiset ongelmat voitaisiin ennakolta estää, jos saarnaaja on maallikko tai Tuomasmessu ei ole hänelle tuttu. Valmisteluvaiheessa on syytä tähdentää toivetta saarnan pituudesta (8-12 min). Kokoaja voi pyytää tuomaspappia olemaan yhteydessä saarnaajaan tai tuomaspappi voi sen tehdä omasta aloitteestaan.

**Keittiövastuu**

Kaija Jääskeläinen on luopumassa keittiövastuusta. Koska jatkajaa ei helposti löydy, päätettiin lähettää tuomasrekisterissä oleville kutsu keittiötiimiin. Meri laatii viestin, jonka Kaija tarkastaa.

**Tuomasretki Helsinkiin**

Helsingissä on tuomaiden verkostotapaaminen 18.-19.3.2023. Osallistumismaksu on 50 euroa hengeltä. Meri lähettää tiimeille tiedon mahdollisuudesta lähteä verkostotapaamiseen. Hän tiedottaa myös ilmoittautumismenettelystä. Tapaamiseen voi osallistua myös vain toisena päivänä.

**Tietoa nykytilanteesta eri sektoreilla**

1. Komeronhoitajat ovat tehneet selkeän ohjevihkosen esirukousjohtajaa ja alttarinrakentajia varten.
2. Pyhäkoulussa on ollut vähän lapsia, vaikka lapsia on kirkossa Tuomasmessussa. Pyhäkoulun opettajat kokoustavat asian tiimoilta.
3. Tuomasillassa 17.10.2022 oli 20 osallistujaa. Illan vetäjä oli piristää kuunneltavaa. Tuomasiltojen suunnitteluporukasta on moni lähtenyt pois, yksi uusi on liittynyt joukkoon. Lisää kaivataan.

**Tuomasmessun visio**

Visioehdotelma on kokouskutsun liitteenä. Kalle Mäki oli sitä kokoukselle lähettämään kirjeessä kommentoinut. Kokous hyväksyi kommentit. Visio viimeistellään tuomaspäivässä yhdessä käsikirjan kanssa. Näkyryhmä huolehtii vision osalta päivän sisällöstä, muut käytännön järjestelyistä. Käytännön järjestäjä jäi vielä auki. Tuomaspäivä sovittiin pidettäväksi alustavasti 15.4.2023.

**Tuomasmessun käsikirja**

Anne Vehmas on työstänyt käsikirjaa ja jatkaa työstämistä edelleen. Deadline tiimeille käsikirjaan ehdotettavista tekstiosuuksista on 11.12.2022. Käsikirjan on tarkoitus olla viimeistelyä vaille valmis pääsiäisen jälkeen. Käsikirja otetaan käsittelyyn 15.4.2023.

**Tuomaspostia tuomaspapilta**

Tuomaskirjeessä haetaan Kaija Jääskeläiselle seuraajaa ja kokoajaa niihin messuihin, joista kokoaja puuttuu.

Kirjeessä voidaan kertoa myös vapaaehtoisten kiitosjuhlasta. Meri lähettää sähköpostia ihmisille.

**Vuosikello vuodelle 2023**

Vastuuryhmän kokoukset ovat ensi keväänä 17.1., 9.3. ja 3.5. Emmauksessa klo 17 alkaen. Tuomasväen kokous pidetään touko-kesäkuun vaihteessa.

**Taloustilanne**

Tuomasyhteisön taloustilanne on hyvä**.**

**Kolehdit**

Tuomasmessun kolehti 2.10.2022 oli 1.746,40 euroa. Se menee Gideoneille heidän työn tukemiseen.

Meriltä saa tilata QR-koodin Tuomasmessuihin, jonka avulla voi kerätä kolehtia mobiililaitteella ilman käteistä. Se voidaan laittaa messuissa näkyville ovien viereen printattuna ja tuomasmessun sivulle messun ajaksi.